Félicien Menu de Ménil

La franca barono Félicien MENU DE MÉNIL [mönü dö meni] naskiĝis la 16-an de julio 1860 en Boulogne-sur-Mer kaj mortis la 28-an de marto 1930 en Neuilly (apud Paris) estis konsulo kaj muzikisto.

Li esperantistiĝis en 1901, abunde skribis artikolojn en preskaŭ ĉiuj Esperanto-gazetoj, same kiel propagandajn tekstojn en franca lingvo, kaj fariĝis komitatano de Societo Franca por la Propagando de Esperanto. Krome li estis direktoro de Franca Esperantisto kaj France Esperantiste kaj ĉefredaktoro de La Revuo. Ekde 1919 Menu de Ménil membris en Lingva Komitato. Li estas precipe konata kiel „la muzikisto de Esperanto“. Li verkis multajn melodiojn kaj kantojn kaj ĉiuj esperantistoj konas lian muzikon de la himno La Espero, kiu kvankam ne la unua iom post iom oficialiĝis.
eta|maldekstra|karikatura bildkarto el ĉ. 1913
Verkoj
Krome li verkis:

 L'Heritage Klodarec, unuakta prop. komedio, 1906
 La mortigistoj de Stradella, rakonto, samjare en la septembra numero de La Revuo
 Les préjugés contre l'Espéranto, 1908
 Muzika Terminaro, 1908

Ankaŭ lia edzino Sophie (1870-1925) estis aktiva en Esperanto-movado.
Recenzoj
Pri L'Heritage Klodarec

 Eksteraj ligiloj 

Kategorio:Francaj esperantistoj
Kategorio:Francaj komponistoj
Kategorio:Francaj diplomatoj